Pradėti reikėtų nuo to, kad metaliniam automobilio kėbului drėgmė yra labai kenksminga. Ilgainiui ji sudaro korozijos židinius, pažeidžiant metalą.
Automobilių gamintojai dažniausiai salonuose naudoja storas kilimines dangas, kurių pagrindas yra padengtas vandeniui atsparia medžiaga. Tačiau, laikui bėgant, ta medžiaga praranda svarbiausias savybes ir praleidžia drėgmę. Nenaudojant kilimėlio, nuo batų varvantis vanduo, purvas ir druskos patenka į kiliminę dangą ir pasiekia automobilio dugną.
Taigi, kilimėliai sukuria antrą dangos sluoksnį, kurį paprasta išvalyti ir pakeisti – įsigyti kilimėlius yra pigiau nei valyti automobilio kiliminę dangą arba tvarkyti korozijos židinius dugne..